**PROCESVERBAL**

**Mbledhja e dates 30.08.2024**

Sotme datë 30.08.2024, ora 11:00, në Sallën e Mbledhjeve, u zhvillua mbledhja e radhës e Këshillit Bashkiak Kukës, në zbatim të ligjit 139/2015 ”Për Vetëqeverisjen vendore , “Rregulloren e funksionimit dhe organizimin të Këshillit Bashkiak” si dhe njoftimin e datës 23.08.2024. Në mbledhje morën pjesë : Albert Muja, Edmond Hallaçi, Sami Mata, Gazmend Hallaçi, Destan Spahiu,Musë Kastrati,Aurora Guska, Republika Tusha, Halim Peca, Fasli Gërmizi, Adelina Shllaku, Gazmend Oruçi,Averdi Syla, Bledar Lleshaj, Astrit Dobrushi,Vebi Bajraktari, Arif Rexhmati, Valion Muja, Arjeta Zela, Gëzim Shehu, Ervis Gjana, Bajr Bajra.

Deklarohet kuorumi. Hapet mbledhja. Kryetari i Këshillit lexon rendin e ditës:

1. Miratimi i procesverbaleve të mbledhjeve të datave **05.07.2024** dhe **19.07.2024.**
2. **Projektvendim** “Për dhënien e ndihmës ekonomike nga fondi 6%, **KORRIK 2024**”.
3. **Projektvendim** “ Për miratimin e draft dokumentit të parë të programit buxhetor afatmesëm **2025-2027”.**
4. **Projektvendim** “ Për miratimin e tavaneve përfundimtare të shpenzimeve të programit buxhetor afatmesëm 2025-2027”.
5. **Projektvendim** “ Për një ndryshim në buxhetin e Bashkisë Kukës për vitin 2024”.
6. **Projektvendim** “ Përmiratim fondi për dhënie pagese për rastin e daljes së punonjësve në pension pleqërie”.
7. **Projektvendim “** Për deklarimin e mbarimit të mandatit para afatit (për shkak të dorëheqjes) për një anëtar të këshillit bashkiak’.
8. **Projektvendim** “Për shtim në listën e projekteve prioritare për vitin 2024, hartimin e projektit të zbatimit për objektin “ Sistemim asfaltim i rrugëve të fshatit Nangë dhe Krenzë, Bashkia Kukës”

Të ndryshme:

1.Informacion mbi masat e marra për fillimin e vitit shkollor si dhe informacion për listat e zgjedhësve për strukturat komunitare, me kërkesë të këshilltarit Fasli Gërmizi.

2.Informacion për furnizimin me ujë të pijshëm, me kërkesë të këshilltares Aurora Guska.

3.Projektvendim “ Për blerje makine për drejtorine e emergjencave civile”

Aurora Guska: Problemin e furnizimit me ujë do e shqyrtojmë si pikë të parë në rend dite për vetë rëndësinë që ka.

Gëzim Shehu: Duhet të vijnë të japin llogari personat përgjegjës.

Arif Rexhmati: Problemi i ujit është shumë i mprehtë. Spitali është pa ujë. Gjendja në qytetin e Kukësit është e rëndë. Ne jemi për hallet e qytetarëve dhe jo noterë të ndryshimeve të buxhetit. Së shpejti fillon viti i ri shkollor. A janë marrë masat e nevojshme? Gjithashtu, pastrami është në gjendje katastrofike. Administrata duhet të raportojë për këto probleme.

Fasli Gërmizi: Kam kërkuar që pjesë e rendit të ditës të jetë raportimi për përgatitjen për zgjedhjet e pjesshme në fshatra pasi e gjykoj të rëndësishmë si dhe informacioni për arsimin.

Kam kërkuar informacion për infrastrukturën shkollore. Në këtë mbledhje duhej të raportohej dhe prej drejtorit të arsimit. Vërej që në raportin e sjellë flitet vetëm për suvatime dhe konstatoj që gjendja është katastrofike.

Sami Mata: Kërkojmë informacion për ujësjellësin e Topojanit. A është marrë në dorëzim?

Albert Muja: Kam përgatitur një informacion për gjendjen e arsimit. Vazhdojmë me miratimin e rendit të ditës, duke hequr projektvendimet të cilat nuk janë shqyrtuar në mbledhjet e komisioneve përkatëse.

1.Miratimi i procesverbaleve të mbledhjeve të datave **05.07.2024** dhe **19.07.2024.**

**2.Projektvendim** “Për dhënien e ndihmës ekonomike nga fondi 6%, **KORRIK 2024**”.

**3.Projektvendim “** Për deklarimin e mbarimit të mandatit para afatit (për shkak të dorëheqjes) për një anëtar të këshillit bashkiak’.

**Destan Spahiu:** Kërkoj dhe shqyrtimin e Projektvendit“ Përmiratim fondi për dhënie pagese për rastin e daljes së punonjësve në pension pleqërie”. Miratohet rendi i ditës i ndryshuar.

Shqyrtohet pika 1. Miratohen procesverbalet e mbledhjeve 5 dhe 19 korrik.

Shqyrtohet pika 2. Miratohet dhënia e ndihmës ekonomike me të gjitha votat pro.

Shqyrtohet heqja e mandatit për Rubin Omurin. Miratohet.

Shqyrtohet projektvendimi për miratimin e fondit për shpërblimin për pension pleqërie. Miratohet.

Albert Muja: Nënkryetarja e Bashkisë është ngarkuar me ndjekjen e punës për arsimin dhe duhet të ishte prezent sot. Unë si drejtor arsimi kam marrë informacion nga 29 drejtorët e shkollave.

Arif Rexhmati: Llogaria duhet t’i kërkohet drejtuesve të bashkisë.

M. Kastrati: Pse është lënë për momentin e fundit? Kur i keni dërguar kërkesat e drejtorëve.

Albert Muja: Në fund të qershorit Drejtoria e Arsimit ka dërguar kërkesat në fund të qershorit. Në 15 shkolla nuk është vënë dorë. Pres nga bashkia të marrë masat për fillimin e vitit të ri shkollor. Largohet nga mbledhja Musë Kastrati.

Gëzim Shehu: Për shkollën “Havzi Nela” do të kërkoj ngritjen e një komisioni hetimor dhe do e çoj në SPAK.

Bajr Bajra: Cfarë keni bërë për shkollën në Breg-Lumë.

Fasli Gërmizi: Në zonën e Malziut asnjë masë e marrë për shkollat.

Largohen këshilltarët, Mbyllet mbledhja.

Kukës, datë 30.08.2024